Diari Oficial de la Generalitat Valenciana


Sumari del DOGV 6553, del 28-06-2011 (2011/7314)

RESOLUCIÓ de 15 de juny de 2011, de la presidenta del Consell Valencià de l'Esport, per la qual es deixen sense efecte diverses convocatòries de subvencions com a conseqüència de l'Acord del Consell, d'11 de març de 2011, pel qual es limita el reconeixement d'obligacions durant el present exercici.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6553

Data del DOGV
:   28-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7314


Data del document
:   15-06-2011

Organisme emissor
:   Consell Valencià de l'Esport

Tipus de document
:   Resolució

Anàlisi jurídica

 Descriptors 

:   * Consell Valencià de l'Esport
    * ajuda pública

RESOLUCIÓ de 15 de juny de 2011, de la presidenta del Consell Valencià de l'Esport, per la qual es deixen sense efecte diverses convocatòries de subvencions com a conseqüència de l'Acord del Consell, d'11 de març de 2011, pel qual es limita el reconeixement d'obligacions durant el present exercici. [2011/7314]  
Per la Resolució de 3 de gener de 2011, de la presidenta del Consell Valencià de l'Esport (DOGV núm. 6432, de 5 de gener de 2011), es convoquen subvencions destinades a federacions esportives, clubs esportius, ajuntaments, entitats locals menors i organismes autònoms municipals, per a l'organització d'esdeveniments esportius especials a la Comunitat Valenciana durant l'any 2011, i s'aproven les bases per les quals es regula la seua concessió.   
Per la Resolució de 3 de gener de 2011, de la presidenta del Consell Valencià de l'Esport (DOGV núm. 6432, de 5 de gener de 2011), es convoquen subvencions destinades a donar suport a les federacions esportives de la Comunitat Valenciana amb participació com a seleccions autonòmiques en els campionats d'Espanya oficials durant l'any 2011, per a l'adquisició d'equipaments esportius i altres despeses generades per la participació.   
Per la Resolució de 24 de gener de 2011, de la presidenta del Consell Valencià de l'Esport (DOGV núm. 6451, de 2 de febrer de 2011), es convoquen subvencions destinades als ajuntaments o institucions públiques municipals o supramunicipals que directament organitzen competició intermunicipal dins dels XXIX Jocs Esportius de la Comunitat Valenciana, i s'aproven les bases per les quals es regula la seua concessió.   
Per la Resolució de 10 de febrer de 2011, de la presidenta del Consell Valencià de l'Esport (DOGV núm. 6465, de 22 de febrer de 2011), es convoquen subvencions destinades a les universitats de la Comunitat Valenciana participants en el Campionat Autonòmic d'Esport Universitari de la Comunitat Valenciana (Lliga CADU), i s'aproven les bases de la convocatòria.   
De conformitat amb el que preveu l'article 9.4 de la Llei 38/2003, de 17 de novembre, General de Subvencions, l'atorgament d'una subvenció ha de complir, entre altres requisits, el de l'existència de crèdit adequat i suficient per a atendre les obligacions de contingut econòmic que es deriven de la concessió de la subvenció.  
Una vegada convocades les subvencions, amb data 11 de març de 2011, es va adoptar l'Acord del Consell pel qual es limita el reconeixement d'obligacions durant el present exercici, i es veu reduït conseqüentment el pressupost assignat al Consell Valencià de l'Esport.   
  
Per tant, davant de la falta de disponibilitat pressupostària en l'aplicació corresponent a aquest concepte com a conseqüència de la dita reducció, es fa necessari deixar sense efecte les dites convocatòries.   
Per tot allò abans esmentat i fent ús de les atribucions assignades per la Llei 3/2006, de 12 de maig, de la Generalitat, de Creació del Consell Valencià de l'Esport, resolc:  
  
Primer  
Deixar sense efecte les següents resolucions de convocatòries de subvencions:   
Resolució de 3 de gener de 2011, de la presidenta del Consell Valencià de l'Esport, per la qual es convoquen subvencions destinades a federacions esportives, clubs esportius, ajuntaments, entitats locals menors i organismes autònoms municipals, per a l'organització d'esdeveniments esportius especials en la Comunitat Valenciana durant l'any 2011, i s'aproven les bases per les quals es regula la seua concessió.   
  
  
Resolució de 3 de gener de 2011, de la presidenta del Consell Valencià de l'Esport, per la qual es convoquen subvencions destinades a donar suport a les federacions esportives de la Comunitat Valenciana amb participació com a seleccions autonòmiques en els campionats d'Espanya oficials durant l'any 2011, per a l'adquisició d'equipaments esportius i altres despeses generades per la participació.   
  
Resolució de 24 de gener de 2011, de la presidenta del Consell Valencià de l'Esport, per la qual es convoquen subvencions destinades als ajuntaments o institucions públiques municipals o supramunicipals que directament organitzen competició intermunicipal dins dels XXIX Jocs Esportius de la Comunitat Valenciana, i s'aproven les bases per les quals es regula la seua concessió.   
  
Resolució de 10 de febrer de 2011, de la presidenta del Consell Valencià de l'Esport, per la qual es convoquen subvencions destinades a les universitats de la Comunitat Valenciana participants en el Campionat Autonòmic d'Esport Universitari de la Comunitat Valenciana (Lliga CADU), i s'aproven les bases per les quals es regula la seua concessió.   
  
Segon  
Quedar sense efecte tots els actes administratius derivats de l'aplicació de les esmentades resolucions i es procedeix a l'arxivament de les actuacions realitzades fins al moment sense més tràmit.   
  
Tercer  
Ordenar la publicació de la present resolució en el Diari Oficial de la Comunitat Valenciana.   
  
Quart  
La present resolució produirà efecte des de la data de la seua publicació en el Diari Oficial de la Comunitat Valenciana.   
Contra la present resolució, que posa fi a la via administrativa, podrà interposar-se, potestativament, un recurs de reposició davant del Consell Valencià de l'Esport, en el termini d'un mes a comptar de l'endemà de la seua publicació en el Diari Oficial de la Comunitat Valenciana de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
També podrà interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació en el Diari Oficial de la Comunitat Valenciana, segons la Llei 29/1998, de 13 de juliol, Reguladora de la Jurisdicció Contenciosa Administrativa.   
  
València, 15 de juny de 2011.- La consellera de Cultura i Esport i presidenta del Consell Valencià de l'Esport, p. d. (R 29.12.2006, DOCV núm. 5435, de 24.01.2007), la secretària autonòmica d'Esport i vicepresidenta del Consell Valencià de l'Esport: Niurka Montalvo Amaro.